
 DR.30.4.2008 

 

36 

Bahawa suatu ucapan yang tidak sepertinya dipersembahkan 
kepada Seri Paduka Baginda Yang di-Pertuan Agong demikian bunyinya;   

  “Ampun tuanku, 

Patik Tuan Yang di-Pertua dan Ahli-ahli Dewan 
Rakyat Malaysia di dalam Persidangan Parlimen memohon 
ampun mempersembahkan suatu ucapan yang ikhlas 
daripada majlis Dewan Rakyat mengucapkan berbanyak-
banyak syukur dan menjunjung kasih kerana Titah Ucapan 
Tuanku semasa membuka Penggal Pertama Parlimen 
Keduabelas”.  

Tuan Yang di-Pertua, izinkan saya terlebih dahulu mengucapkan tahniah kepada 
Tuan Yang di-Pertua kerana telah dipilih sebagai Tuan Yang di-Pertua Dewan yang mulia 
dan juga kedua-dua Timbalan Yang di-Pertua yang juga dipilih oleh Dewan yang mulia ini.   

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

Tuan R. Karpal Singh [Bukit Gelugor]:  Tuan Yang di-Pertua, nak minta 
penjelasan.   

Dato’ Seri Ong Ka Ting [Kulai]:  Saya belum mula pun.   

Tuan R. Karpal Singh [Bukit Gelugor]: Sudah mulakan tadi, sudah baca usul. 

Dato’ Seri Ong Ka Ting [Kulai]: Saya belum buat apa point pun. Saya rasa biar 
saya bereskan sekurang-kurangnya ada point dulu, ya.   

Timbalan Yang di-Pertua [Datuk Ronald Kiandee]: Ya, teruskanlah point.   

Dato’ Seri Ong Ka Ting [Kulai]:  Tuan Yang di-Pertua, pada 8 Mac yang lalu, 
rakyat Malaysia berbilang kaum telah menggunakan hak mereka untuk memilih 222 Ahli-
ahli Yang Berhormat di Dewan yang mulia ini.  

■1210 

Saya mengucapkan tahniah kepada semua Ahli Yang Berhormat dan berharap 
kita akan dapat menjalankan tugas dan tanggungjawab dengan penuh dedikasi, jujur, ikhlas 
dan sentiasa menunjukkan tingkah laku yang baik seperti disarankan dalam Titah Ucapan 
Tuanku.  Tuan Yang di-Pertua, pada 8 Mac 2008 yang lalu rakyat bukan sahaja telah 
memilih dan mengembalikan Barisan Nasional untuk terus memimpin Kerajaan Malaysia. 

Tuan R. Karpal Singh [Bukit Gelugor]:  Tuan Yang di-Pertua penjelasan. 

Dato' Seri Ong Ka Ting [Kulai]:  Pada masa yang sama... 

Timbalan Yang di-Pertua [Datuk Ronald Kiandee]:  Yang Berhormat Kulai... 

Dato' Seri Ong Ka Ting [Kulai]:  ... pada masa yang sama... nanti saya belum 
siap ayat ini pun. 

Tuan R. Karpal Singh [Bukit Gelugor]:  Cukup, saya minta penjelasan. 

Timbalan Yang di-Pertua [Datuk Ronald Kiandee]:  Yang Berhormat Bukit 
Gelugor, dia tidak bagi jalan. 

Dato' Seri Ong Ka Ting [Kulai]:  Tidak bagi.  Pada masa yang sama, ramai 
antara mereka juga telah menyuarakan perasaan mereka melalui undi mereka.  Daripada 
keputusan pilihan raya yang lalu ini, kita perlu prihatin dan mengambil berat tentang 
pelbagai mesej yang telah dihantar oleh rakyat kita.  Mereka mahu kerajaan menambah 
baik lagi sistem pentadbiran negara dan membetulkan segala kelemahan yang wujud.  Apa 
yang penting ialah mereka hendak sikap semua pemimpin politik dan penjawat jawatan 
awam di semua peringkat perlu mempunyai keterbukaan, keikhlasan, kecekapan, bersih 
dan berintegriti serta senantiasa bersungguh-sungguh menjaga kepentingan semua rakyat 



36. Bahawa suatu ucapan yang tidak sepertinya dipersembahkan kepada Seri Paduka Baginda Yang di-Pertuan Agong demikian bunyinya; "Ampun tuanku, Patik Tuan Yang di-Pertua dan Ahli-ahli Dewan Rakyat Malaysia di dalam Persidangan Parlimen memohon ampun mempersembahkan suatu ucapan yang ikhlas daripada majlis Dewan Rakyat mengucapkan berbanyak- banyak syukur dan menjunjung kasih kerana Titah Ucapan Tuanku semasa membuka Penggal Pertama Parlimen Keduabelas". Tuan Yang di-Pertua, izinkan saya terlebih dahulu mengucapkan tahniah kepada Tuan Yang di-Pertua kerana telah dipilih sebagai Tuan Yang di-Pertua Dewan yang mulia dan juga kedua-dua Timbalan Yang di-Pertua yang juga dipilih oleh Dewan yang mulia ini. [Timbalan Yang di-Pertua (Datuk Ronald Kiandee) mempengerusikan Mesyuarat]. Tuan R. Karpal Singh [Bukit Gelugor]: Tuan Yang di-Pertua, nak minta penjelasan. Dato' Seri Ong Ka Ting [Kulai]: Saya belum mula pun. Tuan R. Karpal Singh [Bukit Gelugor]: Sudah mulakan tadi, sudah baca usul. Dato' Seri Ong Ka Ting [Kulai]: Saya belum buat apa point pun. Saya rasa biar saya bereskan sekurang-kurangnya ada point dulu, ya. Timbalan Yang di-Pertua [Datuk Ronald Kiandee]: Ya, teruskanlah point. Dato' Seri Ong Ka Ting [Kulai]: Tuan Yang di-Pertua, pada 8 Mac yang lalu, rakyat Malaysia berbilang kaum telah menggunakan hak mereka untuk memilih 222 Ahli- ahli Yang Berhormat di Dewan yang mulia ini. #1210. Saya mengucapkan tahniah kepada semua Ahli Yang Berhormat dan berharap kita akan dapat menjalankan tugas dan tanggungjawab dengan penuh dedikasi, jujur, ikhlas dan sentiasa menunjukkan tingkah laku yang baik seperti disarankan dalam Titah Ucapan Tuanku. Tuan Yang di-Pertua, pada 8 Mac 2008 yang lalu rakyat bukan sahaja telah memilih dan mengembalikan Barisan Nasional untuk terus memimpin Kerajaan Malaysia. Tuan R. Karpal Singh [Bukit Gelugor]: Tuan Yang di-Pertua penjelasan. Dato' Seri Ong Ka Ting [Kulai]: Pada masa yang sama... Timbalan Yang di-Pertua [Datuk Ronald Kiandee]: Yang Berhormat Kulai... Dato' Seri Ong Ka Ting [Kulai]: ... pada masa yang sama... nanti saya belum siap ayat ini pun. Tuan R. Karpal Singh [Bukit Gelugor]: Cukup, saya minta penjelasan. Timbalan Yang di-Pertua [Datuk Ronald Kiandee]: Yang Berhormat Bukit Gelugor, dia tidak bagi jalan. Dato' Seri Ong Ka Ting [Kulai]: Tidak bagi. Pada masa yang sama, ramai antara mereka juga telah menyuarakan perasaan mereka melalui undi mereka. Daripada keputusan pilihan raya yang lalu ini, kita perlu prihatin dan mengambil berat tentang pelbagai mesej yang telah dihantar oleh rakyat kita. Mereka mahu kerajaan menambah baik lagi sistem pentadbiran negara dan membetulkan segala kelemahan yang wujud. Apa yang penting ialah mereka hendak sikap semua pemimpin politik dan penjawat jawatan awam di semua peringkat perlu mempunyai keterbukaan, keikhlasan, kecekapan, bersih dan berintegriti serta senantiasa bersungguh-sungguh menjaga kepentingan semua rakyat.